Víctor Emilio Masalles Pere

**Víctor Emilio Masalles Pere** (født 29. juni 1961 i Barcelona i Spania) er en spanskfødt dominikansk geistlig og emeritert katolsk biskop av Baní i Den dominikanske republikk.
## Liv og virke
### Bakgrunn
Víctor Emilio Masalles er oppvokst i Den dominikanske republikk; middelklassefamilien immigrerte fra Spania i februar 1965, da han var småbarn. Hans far var kjemiingeniøren David Masalles Lafulla, og mor var hudlegen Regina Pere.  De etablerte sin familiebolig i byen Santo Domingo. Da Víctor var i en alder av fjorten år døde faren, så moren måtte oppdra de tre barna alene.

I 1978 begynte han på høyere studier i økonomi ved *[[Universidad Autónoma de Santo Domingo]]*, hvor han oppnådde tittelen økonom. Så oppdaget han sitt religiøse kall og forlot karrieren for å søke prestetjenesten. Han tok prestestudiene ved *[[Angelicum]]* i Roma.

### Prest
Erkebiskopen av Santo Domingo i Den dominikanske republikk, kardinal Nicolás de Jesús López Rodríguez, presteviet ham den 7. juli 1991 i *[[Catedral primada de América]]*.

Han var først kapellan, og så sogneprest i *Santa Clara*, og så bispedømmepromotor for voksenkall (1991-1994).

I 1994 ble han sendt tilbake Roma for studier ved *[[Det pavelige teologiske fakultet Teresianum]]*, hvor han oppnådde en spesialisering i åndelig teologi i 1996. Det året fortsatte han med å studere ved *[[Det pavelige gregorianske universitet]]* (1996-2001), oppnå en bachelorgrad og doktorgrad i bibelsk teologi. Han ble også til en polyglott; han behersket spansk, katalansk, engelsk, fransk, italiensk og latin; I tillegg har han omfattende kunnskaper i gresk.

I hjemlandet ble han biskoppelig vikar for presteskapet (2003-2006); spiritual (2001-2002), rektor (2002-2006) og professor i hellig skrift, retorikk og åndelighet (2001-2010) ved det pavelige presteseminaret *Santo Tomás de Aquino*, professor i bibelsk spiritualitet og prestelig spiritualitet, ved *Instituto de Espiritualidad de los carmelitas*, professor i retorikk ved *Pedro Francisco Bonó* høyere institutt, sogneprest for *San José de Calasanz* (2006-2010), biskoppelig vikar for administration, styreformann for *kanal 41*, Televida, den katolske familiekanalen.

### Hjelpebiskop i Santo Domingo
Pave Benedikt XVI utnevnte ham til titulærbiskop av *Girba* og hjelpebiskop i Santo Domingo den 8. mai 2010. Erkebiskopen av Santo Domingo, kardinal Nicolás de Jesús López Rodríguez, bispeviet ham den 29. juni samme år; medkonsekratorer var erkebiskop Józef Wesołowski, apostolisk nuntius til Den dominikanske republikk, og Jesús María de Jesús Moya, biskop av San Francisco de Macorís.

Fra 2014 tok han lederskap i den katolske kirke for alt relatert til forsvar av liv og familie. Han kjempet utrettelig for å forhindre avkriminalisering av abort i landet gjennom representasjoner i kongressen, media og massive mobiliseringer, noe som utløste stor motstand fra de sektorer som søket å liberalisere lovgivningen.

### Biskop av Baní
Pave Frans utnevnte ham til biskop av Baní den 14. desember 2016. Innsettelsen fant sted den 11. februar året etter.

Den 12. september 2023 aksepterte pave Frans hans fratreden som biskop av Baní; han var da 61 år gammel.

Han meddelte at avgang skyldtes en invitasjon fra kardinal Juan José Omella om å samarbeide med ham i erkebispedømmet i Barcelona i Spania.14 ​​Kort tid etter meldte media at erkebiskopens råd ikke kjente til noen slik invitasjon og at det heller ikke har noe pastoralt ansvar som ventet på ham.

Etter å ha tilbrakt noen dager i hjemlandet, indikerte Masalles at: *«uventede omstendigheter»* hadde fått ham til *«å de det opportune i å begynne på et nytt sjelesørgerisk stadium utenfor Den dominikanske republikk.»* I tillegg kunngjorde han at han ville komme tilbake for å begynne en sabbatsperiode. Noen medier sammenlignet situasjonen til Masalles med situasjonen til misjonsbiskopen Raúl Berzosa.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop George Joseph (Jorge José) Caruana (1882-1951) *1921
* Kardinal Manuel Arteaga y Betancourt (1879-1963) *1942
* Kardinal Octavio Antonio Beras Rojas (1906-1990) *1945
* Kardinal Nicolás de Jesús López Rodríguez (1936- ) *1978
* Biskop *Víctor Emilio Masalles Pere* (1961- ) *2010

## Referanser